**ELŐTERJESZTÉS**

Tiszavasvári Város Önkormányzata Képviselő-testületének

2019. február 14-én

tartandó ülésére

Az előterjesztés tárgya: **a Mezőőri Szolgálat 2018. évi tevékenységéről szóló beszámoló**

Iktatószám: TPH/1138-6/2019.

Melléklet: Beszámoló

Az előterjesztés előadója: Szőke Zoltán polgármester

Az előterjesztés témafelelőse: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Bakti Péter mezőőr, Mezőőri Szolgálatvezető |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2019. február 05.

**Fenyvesi-Nagy Emese  
 témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**a Mezőőri** **Szolgálat 2018. évi tevékenységéről szóló beszámoló**

**Tisztelt Képviselő-testület!**

Tiszavasvári Város Önkormányzata Képviselő-testülete a 180/2017. (VII.27.) Kt. számú határozatában **döntött a mezőőri létszám bővítéséről**.

A mezőőrök ellenőrzése és a törvényben meghatározott tevékenységük felügyelete, valamint a feladatellátás összehangolás érdekében az Önkormányzat, a fegyveres biztonsági őrségről, a természetvédelmi és mezei őrszolgálatról szóló 1997. évi CLIX. törvény 19. § (1a) pontja **alapján 2017. november 08. napján együttműködési megállapodást kötött a rendőrséggel.**

2017. szeptember 05. napjával kezdődött az első mezőőri létszámbővítés, így összesen 4 fő közalkalmazotti mezőőr látta el a feladatát.

2018. október 15. napjával 1 fő, majd november 26. napjával ismét 1 fő mezőőr kérte közalkalmazotti jogviszonya közös megegyezéssel történő megszüntetését. A létszám csökkenése miatt valamint mivel a mezőri feladat ellátása párban történik szükségessé vált új mezőőrök alkalmazása. 2018. november 01. napjával csatlakozott hozzájuk egy fő, valamint 2019. február 01. napjával szintén 1 fő mezőőr. Így a mezőőri szolgálat ismét 4 fővel hatékonyan tudja ellátni feladataikat.

Az év minden időszakában vannak olyan problémák a külterületeken, melyet a gazdák sérelmére követnek el (a terménylopás, a falopás rendszeres és igen nagymértékű ismert probléma, amivel hatalmas károkat okoznak, okozhatnak a gazdáknak). **Az eddigi tapasztalatok és a jövőbeni elképzelések megvalósítása érdekében előreláthatóan 2019. márciusában gazdagyűlést fogunk tartani,** melyre várjuk a tiszavasvári gazdákat. Ezen a gyűlésen a gazdák személyesen megismerhetik a mezőőröket, elmondhatják észrevételeiket, kérdéseket tehetnek fel nekik.

Kérem a Tisztelt Képviselő-testületet a beszámoló megtárgyalására és elfogadására.

Tiszavasvári, 2019. február 05.

**Szőke Zoltán**

**polgármester**

*melléklet a …../2019. (II. 14.) Kt. számú határozathoz*

**BESZÁMOLÓ**

**A mezőőri szolgálat feladata:** Tiszavasvári Közigazgatási területén nagy és kis értékben elkövetett termény, és falopások, orvhorgászat visszaszorítása. Az illegális szilárd, ill. folyékony hulladék lerakások felszámolása. Egyre jobb a lakossággal, a földtulajdonosokkal a kapcsolat, így sok esetben jelzik nekünk, ha szabálysértést vagy bűncselekményt tapasztalnak. Minden bejelentésre azonnal reagálunk.

A Mezőőr feladatát mindig a hatályos jogszabályok betartásával és betartatásával, szolgálatát a szolgálatvezető utasítása szerint végzi. Szolgálati idejét meghatározott feladatokkal tölti ki. A mezőőr köteles a munkáltató által rendelkezésre bocsátott ruházatot viselni (járőrpáronként egyformát). A munkahelyén munkavégzésre alkalmas állapotban megjelenni. Minden szolgálatot telefonos bejelentkezéssel kezdeni a szolgálatvezető, valamint a Rendőrség felé. Emellett a szolgálat végén a szolgálatvezető felé a napi intézkedést jelenteni kell. Évente több esetben a munkánkkal kapcsolatban mindenre kiterjedő képzéssel segítjük a Mezőőrök szakmai felkészülését.

**Feladataink:**

**Kerékpáron fát, terményt toló emberek**: Folyamatos járőrözéssel és ellenőrzéssel ezt a problémát sikerült szinte 100%-ban megszüntetni. A lakosok és a földtulajdonosok ezeket a szabálysértéseket telefonon jelzik nekünk, így azt rövid időn belül ellenőrizni tudjuk, és ha szükséges a Rendőrséget értesíteni tudjuk. Pozitív, hogy több ilyen ellenőrzés során a fát toló személy megfelelően tudta igazolni az általa szállított fa, termény szabályszerűségét.

**Engedély nélküli horgászat, horgászási szabályok betartatása**: Járőr utak során folyamatosan ellenőrzés alatt tartjuk a Keleti-, és Nyugati főcsatorna, a Balázs ér, a Király ér és a Hortobágyi csatorna területein horgászó személyeket, hogy jogszerűen a hatályos törvényi rendelkezéseket betartva végezik e tevékenységüket. Meg szeretném említeni, az itt eljárás alá vont személyek nagy része megegyezik a termény és falopások elkövetőivel.

**Borsó szezon**: Az első beérő termény. A gazdák elmondása szerint napi szinten 30-50 fős csapatokban szedték engedély nélkül a borsót, sok esetben lovas szekérnyi mennyiségben. Külön erre specializálódott hajdúnánási, hajdúdorogi, kisfástanyai és tiszalöki csapatok keresték fel a Tiszavasvári területeket nagy mennyiségű borsót eltulajdonítva. A Mezőőri szolgálat tagjai igyekeztek ezt megfékezni, aminek eredményeképpen minimálisra csökkent a borsó lopás. Folyamatosan ellenőriztük a helyi piacokon, a boltokban és Tiszavasvári utcáin, hogy esetleg ki és milyen engedéllyel árul borsót, (nem találkoztunk borsó árussal) mivel azokat a vevőket kell elsősorban eljárás alá vonni, akik a lopott borsót megvásárolva éltetik a szabálysértés kivitelezését.

**Csemege kukorica szezon**: Szinte a borsóföldek termésével egyidőben beérik a csemege kukorica is. A gazdák jelzése alapján ezt a Keskeny-, és Széles utak, Bűd valamint Józsefháza 3-5 km-es körzetében gyalogosan, kerékpárral és személygépkocsival szinte folyamatosan lopták. Itt is a külön erre specializálódott hajdúnánási, hajdúdorogi, kisfástanyai és tiszalöki csapatok keresték fel a Tiszavasvári területeket nagy mennyiségű csemege kukoricát eltulajdonítva. A Mezőőri szolgálat tagjai igyekeztek ezt megfékezni, aminek eredményeképpen minimálisra csökkent a csemege kukorica lopás. Az esetek nagy részében az elkövetők a Rendőrség részére átadásra kerültek, több esetben pedig helyszíni bírságot kaptak.

**Illegális szemétlerakás**: Sajnálatosan látjuk, hogy külterületen és belterületeken egyaránt probléma az illegálisan lerakott hulladék. Az ilyen jellegű cselekmények megszüntetésére dolgoztuk ki az alábbiakat: Amennyiben megtaláljuk a hulladékban az elkövető kilétére utaló bizonyítékot, abban az esetben szabálysértés esetén felszólítást küldünk, amiben 5 munkanap áll rendelkezésére a beazonosított személynek, hogy a kihelyezett hulladékot eltakarítsa. Ha ez nem történik meg, abban az esetben szabálysértési eljárást indítunk ellene. Így több nagy mennyiségű szemétlerakó hely szűnt meg a kül., ill. belterületeken. Pozitívum, hogy a Rendőrség három esetben a Mezőőri szolgálat által tett feljelentésben eljárva, a veszélyes hulladék elhelyezés miatti bűncselekményben eljárást kezdeményezett, aminek az eredménye akár letöltendő börtön büntetés is lehet.

Külterületen lovas szekérrel, személygépkocsival és gyalog nagyon sok bosszúságot okoztak olyan emberek, akik mások által megtermelt terményt aratták le. Folyamatos járőrözéssel és ellenőrzéssel valamint a Rendőrséggel együtt ezek a cselekmények szinte teljes mértékben megszűntek.

A Mezőőri szolgálat a késő őszi- téli időszakban a rá bízott feladatok elvégzése során sok esetben olyan személyekkel is intézkedik, akik az anyagi helyzetük miatt nem tudnak nagyobb mennyiségű tűzifát felhalmozni. Itt megoszlik az elkövetők tábora, hiszen vannak, akik tényleges napi megélhetési problémákkal küzdenek és vannak, akik ezt a helyzetet kihasználva azért mennek fáért a határba, hogy azt tovább értékesítsék. Ebben az esetben sincs mérlegelési lehetősége a Mezőőrnek, hiszen szabálysértést követnek el.

**Kiskorú veszélyeztetése**: Intézkedésünk során több esetben tettünk jelzést és feljelentést kiskorú veszélyeztetése miatt.

2018. évben **556** igazoltatást, és **129** gépjármű ellenőrzést végeztünk. Helyszíni bírságot **17** esetben róttunk ki, míg szabálysértés miatt **72**, bűncselekmény miatt pedig **24** esetben indítottunk eljárást. A horgászási szabályok miatt tett feljelentésekből **38** ügyünk már lezárult, **4** még folyamatban van, az itt kiszabott halvédelmi bírság eddigi összege **1.220.000ft.** Az idén is volt már **26** igazoltatásunk, amiből **3** esetben helyszíni bírságot szabtunk ki. Szabálysértést **9** fő, bűncselekményt pedig **1** fő követett el.

2018-ban a mezőőrök **4** esetben tettek bejelentést a Tűzoltóság felé és segítették megfékezni a tüzet.

Tiszavasvári, 2019.02.05.

**Bakti Péter**

**Mezőőri Szolgálatvezető**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2019.(II.14.) Kt. sz.**

**határozata**

**a Mezőőri** **Szolgálat 2018. évi tevékenységéről szóló beszámoló**

Tiszavasvári Város Önkormányzatának Képviselő-testülete a határozat mellékletét képező Mezőőri szolgálatról szóló 2018. évi beszámolót elfogadja.

Felkéri a polgármestert, hogy a testület döntéséről tájékoztassa Bakti Pétert, a mezőőri szolgálat vezetőjét.

**Határidő**: esedékességkor **Felelős**: Szőke Zoltán polgármester