**ELŐTERJESZTÉS**

Tiszavasvári Város Önkormányzata Képviselő-testületének

2018. február 14-én

tartandó ülésére

Az előterjesztés tárgya: **A polgármester 2019. évi szabadság felhasználási ütemezési tervének jóváhagyásáról**

Iktatószám: TPH/1138-8/2019

Melléklet: 1 db- ütemezési tervezet

Az előterjesztés előadója: Szőke Zoltán polgármester

Az előterjesztés témafelelőse: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30.pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2019. február 05.

**Fenyvesi-Nagy Emese  
 témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**A polgármester 2019. évi szabadság felhasználási ütemezési tervének jóváhagyásáról**

**Tisztelt Képviselő-testület!**

A közszolgálati tisztviselőkről szóló 2011. évi CXCIX törvény (a továbbiakban: Kttv.) 225/C.§ (2) bekezdése rendelkezik a polgármester szabadság ütemezési tervének a jóváhagyásáról:

***„225/C (2)****: A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.”*

Fentiekre tekintettel szabadságom mértékét a Kttv. 225/C. §-ában meghatározottak szerint kell megállapítani az alábbiak szerint:

A Kttv. 225/C. § (3) bekezdésében foglaltak szerint a jegyző által vezetett nyilvántartás alapján január 31-ig meg kell állapítani a polgármester előző évben igénybe vett szabadságának mértékét, mely esetemben 8 nap, és a ki nem adott szabadságot – esetemben **5 napot – a tárgyévi szabadsághoz hozzá kell számítani.**

A Kttv. 225/C. § (1) bekezdése értelmében a főállású polgármester évi huszonöt munkanap alapszabadságra és tizennégy munkanap pótszabadságra, azaz **39 nap** szabadságra jogosult.

A Kttv. 102. § (1) a köztisztviselőnek (főállású polgármesteri viszony is közszolgálati jogviszonynak számít) a tizenhat évesnél fiatalabb

b) két gyermeke után **négy**

munkanap pótszabadság jár.

**Így összesen 43 nap szabadsággal rendelkezem.**

A Kttv. 225/C. § (4) bekezdése a következőket tartalmazza: a polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

Függetlenül attól, hogy a 2018. évről fennmaradó 5 napból már egy napot januárban kivettem, a 2019. évi szabadságot januártól kell megállapítani így a fentiek alapján a törvény szerint meghatározott szabadságom 2019. évben összesen 48 nap.

Tájékoztatom a képviselőket, hogy a polgármester szabadságának mértékét a fent idézett jogszabályhely pontosan meghatározza, azonban javasolt ezen szabadságok ütemezéséről a képviselő-testület általi határozat hozatala, ezért kérem a tisztelt képviselő-testületet, hogy a határozat-tervezetben foglaltaknak megfelelően döntését meghozni szíveskedjen.

Tiszavasvári, 2019. február 05.

**Szőke Zoltán**

**polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2019.(II.14) Kt. sz.**

**határozata**

**A polgármester 2019. évi szabadság felhasználási ütemezési tervének jóváhagyásáról**

Tiszavasvári Város Önkormányzatának Képviselő-testülete

A közszolgálati tisztviselőkről szóló 2011. évi CXCIX törvény 225/C.§ (1) – (4) bekezdéseiben foglaltak alapján Szőke Zoltán főállású polgármester 2019. évi (48 nap) szabadsága igénybe vételét a melléklet szerinti szabadság felhasználási ütemezésben foglaltaknak megfelelően jóváhagyja.

**Határidő**: esedékességkor **Felelős**: Szőke Zoltán polgármester