**ELŐTERJESZTÉS**

Tiszavasvári Város Önkormányzata Képviselő-testületének

**2019. február 14-én** tartandó ülésére

**Az előterjesztés tárgya:** **A Tiszavasvári Egészségügyi Nonprofit Szolgáltató Kft**. és a **Tiszavasvári Város Közétkeztetési Nonprofit Kft. beolvadása** a **Tiszavasvári Településszolgáltatási és Vagyonkezelő Nonprofit Kft-be**

**Melléklet:** -

**Az előterjesztés előadója: Szőke Zoltán polgármester**

**Az előterjesztés témafelelőse:** Petruskáné dr. Legeza Tímea – aljegyző

**Ügyiratszám:** TPH/102/2019.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 pont |
| Szociális és Humán Bizottság | SZMSZ 5. melléklet 9. pont |
|  |  |

**Az ülésre meghívni javasolt szervek, személyek:**

|  |  |
| --- | --- |
| Tiszavasvári Egészségügyi Szolgáltató Nonprofit Közhasznú Kft.  Dojcsákné Pásztor Erika ügyvezető | dojcsakne.erika@gmail.com |
| TIVA-Szolg Kft. Szabó András ügyvezető | kornyezetvedelem2011@gmail.com |
| Közétkeztetési Kft. Gáll Antalné ügyvezető | kozetkeztetes@tiszavasvari.hu |

Egyéb megjegyzés:

nincs……………………………………………………………………………………………

Tiszavasvári, 2019. február 6.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**E L Ő T E R J E S Z T É S**

- a Képviselő-testülethez -

**A Tiszavasvári Egészségügyi Nonprofit Szolgáltató Kft**. és a **Tiszavasvári Város Közétkeztetési Nonprofit Kft. beolvadása** a **Tiszavasvári Településszolgáltatási és Vagyonkezelő Nonprofit Kft-be**

**Tisztelt Képviselő-testület!**

I. Előzmények

A Képviselő-testület a 353/2018. (XII.19.) Kt. számú határozatával kifejezte azon szándékát, hogy az önkormányzat kizárólagos tulajdonát képező **Tiszavasvári Egészségügyi Nonprofit Szolgáltató Kft-t** (továbbiakban: TIVESZ Kft.), és a **Tiszavasvári Város Közétkeztetési Nonprofit Kft-t** (továbbiakban: Közétkeztetési Kft.), beolvadás útján egyesíti a **Tiszavasvári Településszolgáltatási és Vagyonkezelő Nonprofit Kft-vel.**

A döntéssel **elfogadta az átalakulás** többlépcsős menetére kidolgozott, és az érintett Kft-k ügyvezetőivel előzetesen egyeztetett **ütemtervet,** mely megküldésre is került az ügyvezetők részére.

Az ütemterv **1. és 2. pontjában** meghatározott - **ügyvezetői hatáskörben** elvégzendő- feladatok határideje 2018. december 31. és 2019. január 15. napjai voltak, ezek az ügyvezetők tájékoztatása alapján **elvégzésre kerültek**.

II. Jelen előterjesztéssel **az átalakuláshoz szükséges 1. alapítói döntés meghozatalára** teszek javaslatot, az alábbiak szerint:

II.1 Az átalakulásra vonatkozó jogszabályok értelmében az átalakulás során főszabályként **2 alapítói döntés** meghozatala válik szükségessé. Az **első ülés lényege** **az elhatározás**, a másodiké az átalakulás dokumentumainak elfogadásával a tényleges döntés az átalakulásról.

**Az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény** (továbbiakban: Törvény) 2. §. értelmében:

***2. §*** *(1) A* ***jogi személy döntéshozó szerve az átalakulásról két alkalommal*** *határoz.*

A törvény tételesen meghatározza az átalakulási folyamat legfontosabb szabályait, melyeket az erre vonatkozó döntéseknek tartalmaznia kell. Ez alapján az 1. döntés során az átalakuló jogi személy **az átalakulás kezdeményezéséről határoz, azaz arról, hogy egyetért az egyesülés szándékával.** Ebben a döntésben **meg kell határozni** továbbá az **átalakulás módját,** mely kétféleképpen történhet. Vagy úgy, hogy **az egyesülésben résztvevő valamely jogi személy megmarad, és ő lesz az egyesülésben résztvevő másik vagy többi személy jogutódja**, ez az eset a **beolvadás**, vagy úgy, hogy a résztvevő jogi személyek mindegyike megszűnik, és a jogutód egy újonnan létrejövő jogi személy (összeolvadás). Az átalakulás módjának esetünkben a – Képviselő-testület fent hivatkozott elvi döntésének is megfelelően – a **beolvadást célszerű** választani, ezáltal **a meglévő nagyobb gazdasági társaságba olvad be a két kisebb Kft. Előnye továbbá,** hogy **az átalakuló jogi személy jogai és kötelezettségei az átalakulással keletkező jogi személyre, mint általános jogutódra szállnak át.**  A jogutód gazdasági társaságot **illetik meg a jogelőd gazdasági társaságok jogai**, és **terhelik a jogelőd gazdasági társaságok kötelezettségei.**

Az átalakulás után a jogutód Tiva-Szolg Kft. egyedüli, kizárólagos tulajdonosa továbbra is Tiszavasvári Város Önkormányzata lesz.

II.2 Ezen túlmenően meg kell határozni **a vagyonmérleg-tervezetek fordulónapját,** dönteni kell **a könyvvizsgáló személyéről,** és **meg kell bízni az átalakulási – esetünkben egyesülési – terv, az egyesülési szerződés,** valamint azátalakulási döntés meghozatalához **szükséges egyéb okiratok elkészítésével.**

***A Törvény 2. § (2) bekezdése értelmében:***

*(2) A döntéshozó szerv első ízben a jogi személy ügyvezetésének – ha a jogi személynél felügyelőbizottság működik, a felügyelőbizottság által véleményezett – előterjesztése alapján azt állapítja meg, hogy a jogi személy tagjai egyetértenek-e az átalakulás szándékával. Ekkor dönt továbbá arról, hogy a jogi személy milyen más jogi személy típusba, gazdasági társaság esetén formába alakuljon át, és előzetesen felméri, hogy a jogi személy tagjai közül ki és mekkora vagyoni hozzájárulással kíván a jogutód jogi személy tagjává válni.*

*(3) Ha a tagok az átalakulás szándékával egyetértenek, a döntéshozó szerv meghatározza a vagyonmérleg-tervezetek fordulónapját, dönt a könyvvizsgáló személyéről és megbízza a jogi személy ügyvezetését az átalakulási terv, valamint az átalakulási döntés meghozatalához szükséges egyéb – jogszabály által meghatározott vagy a döntéshozó szerv által előírt – okiratok elkészítésével.*

A Törvény **lehetőséget ad arra**, hogy az átalakuló jogi személy **vagyonmérleg-tervezeteként a számviteli törvény szerinti beszámoló mérlege kerüljön elfogadásra,** abban az esetben, ha annak fordulónapja az átalakulásról való végleges döntés időpontját **legfeljebb hat hónappal előzte meg**, és a jogi személy az átértékelés lehetőségével nem él.

*Törvény 4. § (3) Az átalakuló jogi személy* ***vagyonmérleg-tervezeteként a számviteli törvény szerinti beszámoló mérlege is elfogadható*** *abban az esetben, ha annak fordulónapja az átalakulásról való végleges döntés időpontját legfeljebb hat hónappal előzte meg, és ha a jogi személy az átértékelés lehetőségével nem él.*

A **vagyonmérleg tervezetek fordulónapjának meghatározására** – **2018. december 31**. **napja** – már az előzetes egyeztetésen és az ütemterv elfogadásakor sor került, ennek rögzítése szükséges az első döntésben. Tekintettel arra, hogy **a második, végleges döntés meghozatala várhatóan legkésőbb 2019. április 9. napjáig megtörténik**, így a Törvény által előírt hat hónapos határidőn belüli döntés biztosított.

II.3 A **vagyon átértékelésének** lehetősége alatt azt értjük, hogy az egyes gazdasági társaságok vagyonát a nyilvántartott könyv szerinti értékről piaci értékre módosítjuk, és már ezzel a módosított – magasabb - értékkel kerülne át a jogutód gazdasági társaságba, szerepelne a vagyonmérlegben. A **számvitelről szóló 2000. évi C. törvény 137. § (2) bekezdése** alapján azonban ezzel a lehetőséggel **jelen esetben nem élhetünk:**

***137. §*** *(1) Az átalakuló gazdasági társaság a mérlegében (könyveiben) értékkel kimutatott eszközeit és kötelezettségeit (ideértve a céltartalékokat és az időbeli elhatárolásokat is) átértékelheti, a könyveiben értékkel nem szereplő, a 23. § szerinti feltételeknek megfelelő eszközöket és a gazdasági társaságot terhelő kötelezettségeket a vagyonmérlegbe felveheti (vagyonátértékelés).*

*(2)* ***Beolvadás esetében******az átvevő gazdasági társaságnál****, kiválás esetében a változatlan társasági formában továbbműködő gazdasági társaságnál* ***nem lehet az eszközöket és a kötelezettségeket átértékelni, az (1) bekezdés szerinti vagyonátértékelés nem alkalmazható****.*

II. 4 A határozat-tervezet 4. pontja **arra vonatkozó döntési javaslatot tartalmaz,** hogy az **átalakulás kedvezményezett átalakulásnak minősüljön.**

Ennek elsősorban **adózási előnyök tekintetében van jelentősége**. **Egyrészt** a fentebb említett **vagyonátértékelés** esetén – **mely tehát esetünkben nem releváns -** a könyv szerinti és piaci érték közötti különbözet után kedvezményezett átalakulás esetén nincsen társasági adó fizetési kötelezettség. **Másrészt** a kedvezményezett átalakulás keretében történő vagyonszerzés **mentes a visszterhes vagyonátruházási illeték alól**. Az **illetékmentesség** az adózót akkor is megilleti, **ha az átalakulás a kedvezményezett átalakulás általános feltételeinek megfelel**, de nem teljesülnek a társasági adó törvény adóalap módosításának ezzel kapcsolatos különös szabályai.

A **kedvezményezett átalakulás teljesülése számos feltételhez kötött**. A társasági adóról és osztalékadóról szóló 1996. évi LXXXI. törvény (továbbiakban: TAO törvény) 4. § 23/a. pontjában foglaltak szerint a **kedvezményezett átalakulás** olyan átalakulás (ideértve az egyesülést is), amelyben jogelődként és jogutódként is **csak társaság vesz részt**, ha

* **a jogügylet révén a jogelőd tagja, részvényese az átalakulás keretében a jogutódban részesedést és legfeljebb a megszerzett részesedés együttes névértéke (névérték hiányában a jegyzett tőke arányában meghatározott értéke) 10 százalékának megfelelő pénzeszközt szerez,** valamint
* szétválás esetén a jogelőd tagjai, részvényesei – egymáshoz viszonyítva – arányos részesedést szereznek a jogutódokban,
* az egyszemélyes társaság egyedüli tagjába, részvényesébe olvad be.

Akkor minősíthető kedvezményezettnek az átalakulás, ha **valós gazdasági, kereskedelmi okok alapozzák meg**, és ennek tényét már az adózó **köteles bizonyítani**.

***TAO tv. 4. § 23a.******kedvezményezett átalakulás****: az olyan átalakulás (a továbbiakban ideértve az egyesülést, a szétválást is), amelyben jogelődként és jogutódként is csak a 32/a. pont szerinti társaság vesz részt, ha*

*a) a jogügylet révén a jogelőd tagja, részvényese az átalakulás, egyesülés, szétválás keretében a jogutódban részesedést és legfeljebb a megszerzett részesedés együttes névértéke (névérték hiányában a jegyzett tőke arányában meghatározott értéke) 10 százalékának megfelelő pénzeszközt szerez,*

*b) szétválás esetén a jogelőd tagjai, részvényesei – egymáshoz viszonyítva – arányos részesedést szereznek a jogutódokban,*

*c) az egyszemélyes társaság egyedüli tagjába, részvényesébe olvad be,*

*feltéve, hogy az átalakulást valós gazdasági, kereskedelmi okok alapozzák meg, azzal, hogy a valós gazdasági, kereskedelmi okok fennállását az adózó köteles bizonyítani;*

Az átalakulásban közreműködő pénzügyi és jogi szakemberekkel egyeztetve megállapítható, hogy a jelen döntési javaslat elfogadásával kezdeményezett **átalakulás megfelel a kedvezményezett átalakulás feltételeinek**, ezért az ennek kapcsán várható pénzügyi előnyök realizálása érdekében javaslom ennek elfogadását.

II. 5 Az **átalakulás könyvvizsgálói feladatainak ellátására** – törvényi előírás alapján – olyan **könyvvizsgáló megbízása szükséges**, aki nem áll jogviszonyban az átalakulással érintett cégekkel. Az erre vonatkozó javaslatomat az I. határozat-tervezet 6. pontja tartalmazza.

Fentiekhez hasonlóan a jogi feladatok ellátására szintén **ügyvédi megbízás szükséges**, hiszen az egyes dokumentumok elkészítéséhez és az átalakulás cégbírósági ügyintézési folyamatának teljesítéséhez ő rendelkezik jogosultsággal. Az erre vonatkozó javaslat az I. határozat-tervezet 7. pontjában szerepel.

II.6 A Törvény 13. § (1) bekezdése értelmében az egyesülni kívánó jogi személyek a döntéshozó szervi **üléseket** **összevontan is megtarthatják**, azonban **külön-külön kell meghozni az egyesüléssel kapcsolatos döntéseiket.**

***13. §*** *(1) A döntéshozó szervi üléseket vagy az ülések valamelyikét az egyesülni kívánó jogi személyek összevontan is megtarthatják, az egyes egyesülő jogi személyek döntéseit azonban ilyenkor is külön-külön kell meghozni***.**

Fenti szabályra tekintettel **a három gazdasági társaság alapítói döntéseit külön-külön határozattal javaslom elfogadni.**

II.7. A Törvény 2. § (2) bekezdésében foglaltak szerint a döntéshozó szerv **azt követően** hozza meg első döntését az átalakulással kapcsolatban, **miután a jogi személy felügyelőbizottsága véleményezte az előterjesztést.**

Az érintett gazdasági társaságok **ügyvezetői részére** 2019. február 6. napján **megküldtem** jelen előterjesztést **a felügyelőbizottságok általi véleményezés céljából,** melynek **eredményéről a testületi ülésen adok tájékoztatást.**

**III. Jogszabályi háttér:**

Az átalakulás során – a fentebb említetteken kívül – a polgári törvénykönyvről szóló 2013. évi V. törvény alábbi rendelkezéseit kell figyelembe venni:

***3:39 §*** *[Átalakulás]*

*(1) Jogi személy más típusú jogi személlyé történő átalakulása esetén* ***az átalakuló jogi személy megszűnik, jogai és kötelezettségei az átalakulással keletkező jogi személyre mint általános jogutódra szállnak át.***

***3:41. §*** *[Döntés az átalakulás kezdeményezéséről]*

*(1) A jogi személy* ***átalakulásának kezdeményezéséről*** *– az átalakulás módjának és a jogutód jogi személynek a meghatározásával –* ***a jogi személy tagjai, illetve alapítói döntenek.***

*(2) Az (1) bekezdés szerinti döntést követően a jogi személy ügyvezetése köteles az átalakulási vagyonmérleg-tervezetet is tartalmazó átalakulási tervet készíteni és azt a tagokkal, illetve alapítókkal közölni.*

***3:43. §*** *[Az átalakulás befejezése]*

*(1) Az átalakulásról a tagok vagy alapítók az átalakulási terv elfogadásával határoznak; e határozatot a döntéshozó szerv legalább háromnegyedes szótöbbséggel hozza meg.*

*(2) Az elfogadott átalakulási tervet az átalakulásról hozott döntéssel együtt közzé kell tenni. Az a hitelező, akinek követelése a közzététel előtt keletkezett, a közzétételtől számított harmincnapos jogvesztő határidőn belül az átalakuló jogi személytől megfelelő biztosítékot követelhet, ha az átalakulás követelésének kielégítését veszélyezteti.*

*(3) Az átalakulással létrejövő jogi személy nyilvántartásba vételével egyidejűleg az átalakulással megszűnő jogi személyt törölni kell a nyilvántartásból. A létrejövő jogi személy nyilvántartásba vételéig az átalakuló jogi személy a bejegyzett jogi személy típusban folytatja tevékenységét.*

*(4) Ha a nyilvántartó bíróság az átalakulás bejegyzését elutasítja, a jogi személy korábbi formájában működik tovább.*

***3:44. § [Egyesülés]***

*(1)* ***A jogi személy más jogi személyekkel*** *összeolvadás vagy* ***beolvadás útján egyesülhet****. Összeolvadásnál az összeolvadó jogi személyek megszűnnek, és új jogi személy jön létre általános jogutódlás mellett.* ***Beolvadásnál a beolvadó jogi személy szűnik meg, általános jogutódja az egyesülésben részt vevő másik jogi személy.***

*(2) Ha* ***az egyesülésben részt vevő jogi személyek mindegyike határoz az egyesülés kezdeményezéséről,*** *az ügyvezetéseik kötelesek az átalakulási tervnek megfelelő tartalommal közös egyesülési tervet készíteni, amelynek tartalmaznia kell valamennyi részt vevő jogi személy vagyonmérleg-tervezetét, valamint az egyesüléssel létrejövő jogi személy nyitó vagyonmérleg-tervezetét.*

*(3) Az egyesülésben részt vevő jogi személyek az egyesülési terv elfogadásáról külön-külön döntenek. Az egyesülési tervet akkor kell elfogadottnak tekinteni, ha azt az egyesülésben részt vevő valamennyi jogi személy elfogadta.*

*(2) A döntéshozó szerv* ***első ízben*** *a jogi személy ügyvezetésének – ha a jogi személynél felügyelőbizottság működik, a felügyelőbizottság által véleményezett – előterjesztése alapján azt állapítja meg, hogy a jogi személy tagjai egyetértenek-e az átalakulás szándékával. Ekkor dönt továbbá arról, hogy a jogi személy milyen más jogi személy típusba, gazdasági társaság esetén formába alakuljon át, és előzetesen felméri, hogy a jogi személy tagjai közül ki és mekkora vagyoni hozzájárulással kíván a jogutód jogi személy tagjává válni.*

*(3) Ha a tagok* ***az átalakulás szándékával egyetértenek****, a döntéshozó szerv* ***meghatározza*** *a vagyonmérleg-tervezetek fordulónapját, dönt a könyvvizsgáló személyéről és megbízza a jogi személy ügyvezetését az átalakulási terv, valamint az átalakulási döntés meghozatalához szükséges egyéb – jogszabály által meghatározott vagy a döntéshozó szerv által előírt – okiratok elkészítésével.*

**IV. Összegzés**

Az **átalakulással elérni kívánt legfontosabb cél**, hogy a jelenleg 3 gazdasági társaságunk égisze alatt ellátott önkormányzati feladatokat, tevékenységeket **egy helyre összpontosítva, egy gazdasági társaság – ügyvezetés - irányítása alatt racionalizáljuk**. Ezzel rövidtávon reményeim szerint egységesebb, ezáltal még hatékonyabb munkavégzés, hosszú távon pedig költséghatékonyabb működés valósulhat meg.

Kérem a Képviselő-testületet**, hogy az átalakulás kezdeményezésével kapcsolatban a határozat-tervezeteknek megfelelően hozza meg első döntését.**

Tiszavasvári, 2019. február 6.

**Szőke Zoltán**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019.(II.14.) Kt. számú**

**határozata**

(mely egyben a Tiszavasvári Településszolgáltatási és Vagyonkezelő Nonprofit Kft. ../2019. (II.14.) számú alapítói döntése)

**Tiszavasvári Egészségügyi Szolgáltató Nonprofit Közhasznú Kft. és a Tiszavasvári Város Közétkeztetési Nonprofit Kft. beolvadása a Tiva-Szolg Kft. gazdasági társaságba**

Tiszavasvári Város Önkormányzata Képviselő-testülete az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 2. §-a alapján a „**Tiszavasvári Egészségügyi Szolgáltató Nonprofit Közhasznú Kft. és a Tiszavasvári Város Közétkeztetési Nonprofit Kft. beolvadása a Tiva-Szolg Kft. gazdasági társaságba**” című előterjesztéssel kapcsolatban – a Tiszavasvári Településszolgáltatási és Vagyonkezelő Nonprofit Kft. felügyelőbizottsága véleményének kikérésével - az alábbi döntést hozza:

1. 1 **Úgy dönt,** hogy a Tiszavasvári Város Önkormányzata kizárólagos tulajdonában lévő

**Tiszavasvári Egészségügyi Szolgáltató Nonprofit Közhasznú Kft**-t *(székhelye: 4440 Tiszavasvári, Vasvári Pál u. 87. szám képviseli: Dojcsákné Pásztor Erika ügyvezető),* és a

**Tiszavasvári Város Közétkeztetési Nonprofit Kft-t** *(székhelye: 4440 Tiszavasvári, Városháza tér 4. képviseli: Gáll Antalné ügyvezető)*

**beolvadás útján egyesíti** a **Tiszavasvári Településszolgáltatási és Vagyonkezelő Nonprofit Kft.** (*székhelye: 4440 Tiszavasvári, Ady E. u. 8. szám képviseli: Szabó András ügyvezető)* **gazdasági társasággal**.

1.2 Jogutód gazdasági társaság: **Tiszavasvári Településszolgáltatási és Vagyonkezelő Nonprofit Kft.**

2.A Tiszavasvári Településszolgáltatási és Vagyonkezelő Nonprofit Kft. **alapítójaként és kizárólagos tulajdonosaként** **egyetért** az e határozat 1. pontjában meghatározott **átalakulás szándékával.**

3. Az átalakulással **létrejövő gazdasági társaság** egyedüli **kizárólagos tulajdonosa** változatlanul **Tiszavasvári Város Önkormányzata**.

4. Az átalakulás a társasági adóról és az osztalékadóról szóló 1996. évi LXXXI. törvény 4. § 23/a. pontja szerinti **kedvezményezett átalakulásnak minősül.**

5. 1 A **Tiszavasvári Településszolgáltatási és Vagyonkezelő Nonprofit Kft. alapítójaként úgy dönt,** hogyaz egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény4. § (3) bekezdésében foglaltak alapján **az átalakuló jogi személy vagyonmérleg-tervezeteként a számviteli törvény szerinti beszámoló mérlegét fogadja el, és kijelenti, hogy** a számviteli törvény szerinti **átértékelés lehetőségével** a számviteli törvény 137. § (2) bekezdése alapján **nem élhet.**

5.2 A **vagyonmérleg tervezetek fordulónapja**: 2018. december 31. napja.

6. 1 Az átalakulás **könyvvizsgálói feladatainak ellátásával Jacsmenik Gyula Attila egyéni vállalkozó, bejegyzett könyvvizsgáló** 4027 Debrecen, Abigél utca 7. fszt. 3. sz. székhely alatti **egyéni vállalkozót, mint könyvvizsgálatért felelős személyt bízza meg.**

6.2 **Utasítja a Tiva-Szolg Kft. ügyvezetőjét**, hogy **kösse meg a megbízási szerződést** **Jacsmenik Gyula könyvvizsgálóval** az átalakulás könyvvizsgálói feladatainak ellátására **2019. április 1. napjától 2019. augusztus 31. napjáig** tartó időtartamra.

**Határidő:** 2019. április 1. **Felelős:** Tiva-Szolg Kft. ügyvezetője

7.1 Az átalakulás **jogi feladatainak ellátásával dr. Vaskó Ügyvédi Iroda 4400 Nyíregyháza, Korányi F. u. 12. Dr. Vaskó László ügyvédet bízza meg.**

7.2 **Utasítja a Tiva-Szolg Kft. ügyvezetőjét**, hogy **kösse meg a megbízási szerződést** **dr. Vaskó Ügyvédi Iroda 4400 Nyíregyháza, Korányi F. u. 12. Dr. Vaskó László ügyvéddel** az átalakulás jogi feladatainak ellátására.

**Határidő:** azonnal **Felelős:** Tiva-Szolg Kft. ügyvezetője

8. **Utasítja a Tiszavasvári Településszolgáltatási és Vagyonkezelő Nonprofit Kft. ügyvezetőjét**, hogy a Tiszavasvári Egészségügyi Szolgáltató Nonprofit Közhasznú Kft. és a Tiszavasvári Város Közétkeztetési Nonprofit Kft. **ügyvezetőivel együttműködve** – megbízott jogi képviselője útján - **készítse el az egyesülési tervet és mellékleteit, az egyesülési szerződést, valamint az átalakulási döntés meghozatalához szükséges egyéb okiratokat.**

**Határidő:** 2019. április 8. **Felelős:** Tiva-Szolg Kft. ügyvezetője

Egészségügyi Nonprofit Kft. ügyvezetője

Közétkeztetési Kft. ügyvezetője

9. Felkéri a **polgármestert**, hogy e határozat 8. pontja szerinti **átalakulási dokumentációt** az átalakulásra vonatkozó **végleges döntés meghozatala érdekében** - legkésőbba 353/2018. (XII.19.) Kt. számú határozata 1. melléklete szerintiütemtervben meghatározott időpontig **– terjessze a Képviselő-testület elé.**

**Határidő:** legkésőbb 2019. április 9. **Felelős:** Szőke Zoltánpolgármester és

Tiva-Szolg Kft. ügyvezetője

10. Felkéri a polgármestert, hogy a **Tiszavasvári Egészségügyi Nonprofit Kft**., a **Tiszavasvári Város Közétkeztetési Nonprofit Kft. és a Tiszavasvári Településszolgáltatási és Vagyonkezelő Nonprofit Kft.** ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

**HATÁROZAT-TERVEZET II.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019.(II.14.) Kt. számú**

**határozata**

(mely egyben a Tiszavasvári Város Közétkeztetési Nonprofit Kft. ../2019. (II.14.) számú alapítói döntése)

**Közétkeztetési Kft. beolvadása a Tiva-Szolg Kft. gazdasági társaságba**

Tiszavasvári Város Önkormányzata Képviselő-testülete az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 2. §-a alapján a „**Közétkeztetési Kft. beolvadása a Tiva-Szolg Kft. gazdasági társaságba**” című előterjesztéssel kapcsolatban – a Tiszavasvári Város Közétkeztetési Nonprofit Kft. felügyelőbizottsága véleményének kikérésével - az alábbi döntést hozza:

1. 1 **Úgy dönt,** hogy a Tiszavasvári Város Önkormányzata kizárólagos tulajdonában lévő

**Tiszavasvári Egészségügyi Szolgáltató Nonprofit Közhasznú Kft**-t *(székhelye: 4440 Tiszavasvári, Vasvári Pál u. 87. szám képviseli: Dojcsákné Pásztor Erika ügyvezető),* és a

**Tiszavasvári Város Közétkeztetési Nonprofit Kft-t** *(székhelye: 4440 Tiszavasvári, Városháza tér 4. képviseli: Gáll Antalné ügyvezető)*

**beolvadás útján egyesíti** a **Tiszavasvári Településszolgáltatási és Vagyonkezelő Nonprofit Kft.** (*székhelye: 4440 Tiszavasvári, Ady E. u. 8. szám képviseli: Szabó András ügyvezető)* **gazdasági társasággal**.

1.2 Jogutód gazdasági társaság: **Tiszavasvári Településszolgáltatási és Vagyonkezelő Nonprofit Kft.**

2.A Tiszavasvári Város Közétkeztetési Nonprofit Kft. **alapítójaként és kizárólagos tulajdonosaként** **egyetért** az e határozat 1. pontjában meghatározott **átalakulás szándékával.**

3. Az átalakulással **létrejövő gazdasági társaság** egyedüli **kizárólagos tulajdonosa** változatlanul **Tiszavasvári Város Önkormányzata**.

4. Az átalakulás a társasági adóról és az osztalékadóról szóló 1996. évi LXXXI. törvény 4. § 23/a. pontja szerinti **kedvezményezett átalakulásnak minősül.**

5. 1 A Tiszavasvári Város Közétkeztetési Nonprofit Kft. **alapítójaként úgy dönt,** hogyaz egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény4. § (3) bekezdésében foglaltak alapján **az átalakuló jogi személy vagyonmérleg-tervezeteként a számviteli törvény szerinti beszámoló mérlegét fogadja el, és kijelenti, hogy** a számviteli törvény szerinti **átértékelés lehetőségével** a számviteli törvény 137. § (2) bekezdése alapján **nem élhet.**

5.2 A **vagyonmérleg tervezetek fordulónapja**: 2018. december 31. napja.

6. **Utasítja a Tiszavasvári Város Közétkeztetési Nonprofit Kft. ügyvezetőjét**, hogy a **működjön együtt** a Tiszavasvári Egészségügyi Szolgáltató Nonprofit Közhasznú Kft. és a Tiszavasvári Településszolgáltatási és Vagyonkezelő Nonprofit Kft. **ügyvezetőivel az egyesülési terv és mellékletei, az egyesülési szerződés, valamint az átalakulási döntés meghozatalához szükséges egyéb okiratok elkészítésében.**

**Határidő:** folyamatosan **Felelős:** Közétkeztetési Kft. ügyvezetője

7. Felkéri a **polgármestert**, hogy e határozat 8. pontja szerinti **átalakulási dokumentációt** az átalakulásra vonatkozó **végleges döntés meghozatala érdekében** - legkésőbba 353/2018. (XII.19.) Kt. számú határozata 1. melléklete szerintiütemtervben meghatározott időpontig **– terjessze a Képviselő-testület elé.**

**Határidő:** legkésőbb 2019. április 9. **Felelős:** Szőke Zoltánpolgármester és

Tiva-Szolg Kft. ügyvezetője

8. Felkéri a polgármestert, hogy a **Tiszavasvári Város Közétkeztetési Nonprofit Kft.** ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

**HATÁROZAT-TERVEZET III.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019.(II.14.) Kt. számú**

**határozata**

(mely egyben a Tiszavasvári Egészségügyi Szolgáltató Nonprofit Kft. ../2019. (II.14.) számú alapítói döntése

**Tiszavasvári Egészségügyi Szolgáltató Nonprofit Kft. beolvadása a Tiva-Szolg Kft. gazdasági társaságba**

Tiszavasvári Város Önkormányzata Képviselő-testülete az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 2. §-a alapján a „**Tiszavasvári Egészségügyi Szolgáltató Nonprofit Kft. beolvadása a Tiva-Szolg Kft. gazdasági társaságba** ” című előterjesztéssel kapcsolatban – a Tiszavasvári Egészségügyi Szolgáltató Nonprofit Kft. felügyelőbizottsága véleményének kikérésével - az alábbi döntést hozza:

1. 1 **Úgy dönt,** hogy a Tiszavasvári Város Önkormányzata kizárólagos tulajdonában lévő

**Tiszavasvári Egészségügyi Szolgáltató Nonprofit Közhasznú Kft**-t *(székhelye: 4440 Tiszavasvári, Vasvári Pál u. 87. szám képviseli: Dojcsákné Pásztor Erika ügyvezető),* és a

**Tiszavasvári Város Közétkeztetési Nonprofit Kft-t** *(székhelye: 4440 Tiszavasvári, Városháza tér 4. képviseli: Gáll Antalné ügyvezető)*

**beolvadás útján egyesíti** a **Tiszavasvári Településszolgáltatási és Vagyonkezelő Nonprofit Kft.** (*székhelye: 4440 Tiszavasvári, Ady E. u. 8. szám képviseli: Szabó András ügyvezető)* **gazdasági társasággal**.

1.2 Jogutód gazdasági társaság: **Tiszavasvári Településszolgáltatási és Vagyonkezelő Nonprofit Kft.**

2.A Tiszavasvári Egészségügyi Szolgáltató Nonprofit Közhasznú Kft. **alapítójaként és kizárólagos tulajdonosaként** **egyetért** az e határozat 1. pontjában meghatározott **átalakulás szándékával.**

3. Az átalakulással **létrejövő gazdasági társaság** egyedüli **kizárólagos tulajdonosa** változatlanul **Tiszavasvári Város Önkormányzata**.

4. Az átalakulás a társasági adóról és az osztalékadóról szóló 1996. évi LXXXI. törvény 4. § 23/a. pontja szerinti **kedvezményezett átalakulásnak minősül.**

5. 1 A Tiszavasvári Egészségügyi Szolgáltató Nonprofit Közhasznú Kft. **alapítójaként úgy dönt,** hogyaz egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény4. § (3) bekezdésében foglaltak alapján **az átalakuló jogi személy vagyonmérleg-tervezeteként a számviteli törvény szerinti beszámoló mérlegét fogadja el, és kijelenti, hogy** a számviteli törvény szerinti **átértékelés lehetőségével** a számviteli törvény 137. § (2) bekezdése alapján **nem élhet.**

5.2 A **vagyonmérleg tervezetek fordulónapja**: 2018. december 31. napja.

6. **Utasítja az Egészségügyi Szolgáltató Nonprofit Közhasznú Kft.** **ügyvezetőjét, hogy működjön együtt a** Tiszavasvári Településszolgáltatási és Vagyonkezelő Nonprofit Kft. és a Tiszavasvári Város Közétkeztetési Nonprofit Kft. **ügyvezetőivel az egyesülési terv és mellékletei, az egyesülési szerződés, valamint az átalakulási döntés meghozatalához szükséges egyéb okiratok elkészítésében.**

**Határidő:** folyamatosan. **Felelős:** Tiszavasvári Egészségügyi Nonprofit

Kft. ügyvezetője

7. Felkéri a **polgármestert**, hogy e határozat 8. pontja szerinti **átalakulási dokumentációt** az átalakulásra vonatkozó **végleges döntés meghozatala érdekében** - legkésőbba 353/2018. (XII.19.) Kt. számú határozata 1. melléklete szerintiütemtervben meghatározott időpontig **– terjessze a Képviselő-testület elé.**

**Határidő:** legkésőbb 2019. április 9. **Felelős:** Szőke Zoltánpolgármester és

Tiva-Szolg Kft. ügyvezetője

8. Felkéri a polgármestert, hogy a **Tiszavasvári Egészségügyi Nonprofit Kft**. ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester