**ELŐTERJESZTÉS**

**Tiszavasvári Város Önkormányzata Képviselő - testületének**

**2019. február 14-én tartandó ülésére**

**Az előterjesztés tárgya:** **Szakmai és pénzügyi beszámoló a Központi Orvosi Ügyelet 2018. évi működéséről**

**Melléklet:**

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/225/2019.

**Az előterjesztést véleményező bizottságok a hatáskör** **megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
| Szociális és Humán Bizottság | SZMSZ 5. melléklet 1.9. pontja |

**Az ülésre meghívni javasolt szervek, személyek:**

|  |  |
| --- | --- |
| Dr. Rojkó László ügyvezető | drrojkolaszlo@gmail.com |
|  |  |

Egyéb megjegyzés: -

Tiszavasvári, 2019. február 4.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**-a Képviselő-testülethez-**

**Szakmai és pénzügyi beszámoló a Központi Orvosi Ügyelet 2018. évi működéséről**

**Tisztelt Képviselő-testület!**

Tiszavasvári Város Önkormányzata Képviselő-testülete 180/2013. (VI.27.) Kt. számú határozatával a ROJKO-MED Tanácsadó és Szolgáltató Kft-vel kötött megbízási szerződést meghosszabbította. A szerződésben rögzítésre került, hogy megbízott az államháztartásról szóló 2011. évi CXCV tv. 53. § (1) bekezdése értelmében köteles pénzügyi elszámolást és szakmai beszámolót készíteni az általa ellátott tevékenységről.

Ezen kötelezettségének eleget téve Dr. Rojkó László elkészítette a központi háziorvosi ügyeletre vonatkozó 2018. évi szakmai és pénzügyi beszámolót mely, a határozat-tervezet mellékletét képezi.

A háziorvosi ügyeleti ellátás szabályait az egészségügyi ellátás folyamatos működtetésének egyes szervezési kérdéseiről szóló 47/2004. (V.11.) ESZCSM rendelet tartalmazza. Feladata az életet, az egészséget hevenyen veszélyeztető megbetegedés, továbbá a beteg állapotromlásának időben történő megelőzése – a következő rendelési időig nem halasztható – sürgős orvosi tevékenységek elvégzése.

A beszámolóban többek között tájékoztatást kaphatunk:

* a központi orvosi ügyelet fő feladatairól,
* leggyakoribb felnőtteket érintő panaszokról,
* hogyan történik a szükséges dokumentációk elkészítése,
* hogyan valósul meg a diszpécserirányítás alapján az ügyeleti gépjármű irányítása,
* forgalmi statisztikáról,
* gazdasági mutatószámokról.

Kérem a Tisztelt Képviselő-testületet a beszámoló áttekintésére és elfogadására!

Tiszavasvári, 2019. február 4.

**Szőke Zoltán**

**polgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (…..) Kt. számú**

**határozata**

**Szakmai és pénzügyi beszámoló a Központi Orvosi Ügyelet 2018. évi működéséről**

Tiszavasvári Város Önkormányzata Képviselő-testülete„**Szakmai és pénzügyi beszámoló a Központi Orvosi Ügyelet 2018. évi működéséről**” szóló előterjesztést megtárgyalta és az alábbi határozatot hozta:

1. **Elfogadja** a ROJKO-MED Tanácsadó és Szolgáltató Kft. szakmai és pénzügyi **beszámolóját** **a Tiszavasvári Központi Orvosi Ügyelet 2018. évi működéséről**, a határozat 1. mellékletét képező tartalommal.

2. Felkéri a polgármestert, hogy a döntésről tájékoztassa a ROJKO-MED Tanácsadó és Szolgáltató Kft. ügyvezetőjét.

**Határidő:** azonnal  **Felelős:** Szőke Zoltán polgármester