**ELŐTERJESZTÉS**

Tiszavasvári Város Önkormányzata Képviselő-testületének

2019. február 14-én tartandó rendes ülésére

#### Az előterjesztés tárgya: Pályázat benyújtása Víziközművek Állami Rekonstrukciós Alapból nyújtható támogatásra

Melléklet:

A napirend előterjesztője: Szőke Zoltán polgármester (előadó)

Az előterjesztést készítette: Dampf-Kiss Brigitta (témafelelős)

Az előterjesztés ügyiratszáma: TPH/1806-3/2019

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 6. pontja |

Az ülésre meghívni javasolt szervek, személyek:

|  |  |
| --- | --- |
| Szabó András | Hajdúkerületi és Bihari Víziközmű Szolgáltató Zrt. üzemigazgatója |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2019. február 08.

##### Dampf-Kiss Brigitta

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Dampf-Kiss Brigitta

## ELŐTERJESZTÉS

### A Képviselő-testülethez

**Pályázat benyújtása Víziközművek Állami Rekonstrukciós Alapból nyújtható támogatásra**

**Tisztelt Képviselő-testület!**

A HBVSZ üzemigazgatója megkeresett azzal a céllal, hogy pályázat jelent meg a Víziközművek Állami Rekonstrukciós Alapjából nyújtható támogatásra.

A pályázat célja a Gördülő Fejlesztési Tervben rögzített, a Magyar Energetikai és Közmű-szabályozási Hivatal által jóváhagyott rekonstrukciók megvalósítása, a víziközmű-rendszerek műszaki állapotának javítása.

A pályázatot munkatársaimmal és a HBVSZ Zrt. üzemigazgatójával áttanulmányoztuk, és a HBVSZ Zrt-vel közösen konzorciumban kívánjuk benyújtani.

A pályázat keretében 2 fő tevékenység megvalósítása lenne szükséges:

1. *A Város ivóvíz ellátásának biztonságát célzó, a vízműtelepen található 1. sz., jelenleg használhatatlan vízkitermelő kút melléfúrással történő felújítását, teljes szerkezet és gépészet, illetve szivattyú cseréjét, vízkezelő rendszerbe történő bekötését*
2. *A Tiszavasvári, Gépállomás úton lévő, a teljes Város ivóvíz szolgáltatását biztosító, 200 m3 űrtartalmú, 34 méter magas magastározó /ismertebb nevén víztorony/ teljeskörű felújítását, belső csővezetékek és tolózárak cseréjét, víztározó tér komplett felújítását, teljes toronyszerkezet festését*

Az üzemigazgató tájékoztatása alapján a fent nevezett kút meglévő kút, azonban technikai okokból a kút „beszakadt”, használhatatlanná vált. A többszöri kompresszoros eljárással sem lehet használhatóvá tenni. Így Tiszavasvári ivóvíz ellátását jelenleg 2 db vízkitermelő kút biztosítja. A egyik kút 100 %-ban, a másik kút 50 %-ban kerül napi szinten kihasználásra. Arra az esetre azonban, ha bármelyik kútban szivattyú meghibásodás, vagy egyéb hiba lép fel, szükségessé válik egy biztonsági megoldás bevezetése. Ezen okokból kifolyólag mindenképp indokolt egy működő kút termelésbe állítása, mellyel biztonságosan végezhető Tiszavasvári területén az ivóvíz ellátás.

A második pontban említett magasvíz tározó biztosítja a teljes városban a megfelelő víznyomás elérését. Sajnos állapota jelentősen megromlott az utóbbi időben. Az állagromlás igen előrehaladott, a jelenlegi állapot alapján rövid időn belül használhatatlanná válhat, ezért rövid határidőn belüli felújítása minden szempontból indokolt.

A pályázat benyújtásának határideje 2019. február 29. A pályázatból tervezett rekonstrukció teljes költsége önrészből és vissza nem térintendő támogatásból kerül biztosításra. Sikeres pályázat esetén a fejlesztési igény költségének legfeljebb 70%-át biztosítja az állam, és a maradék 30 százalékkal a pályázónak rendelkeznie kell. Ezek alapján a felújítás költsége a következőképen alakul:

A felújítás tervezett teljes összköltsége:

**nettó 50.000.000 Ft + ÁFA, azaz bruttó 63.500.000 Ft**

Ebből támogatás összege: bruttó 44.450.000 Ft

Önerő: bruttó 19.050.000 Ft

A HBVSZ Zrt. vállalta, hogy nyertes pályázat esetén a szükséges önerőt és a közbeszerzés költségét biztosítja, melyet a velük kötött Konzorciumi megállapodásban rögzíteni kívánunk. A pályázat sikeres elbírálása esetén a támogatás folyósítására a rekonstrukció megkezdését megelőzően, 100%-ban előlegként, egy összegben kerül sor.

Kérem a Tisztelt Képviselő-testületet a pályázat benyújtásáról döntést hozni szíveskedjenek.

Tiszavasvári, 2019. február 08.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2018. (II.14) Kt. számú**

**határozata**

**Pályázat benyújtása Víziközművek Állami Rekonstrukciós Alapból nyújtható támogatásra**

Tiszavasvári Város Önkormányzata Képviselő-testülete

1. Tudomásul veszi és támogatja, hogy Tiszavasvári Város Önkormányzata konzorciumi együttműködés keretében A HBVSZ Zrt-vel közösen pályázatot nyújtson be a Víziközművek Állami Rekonstrukciós Alapból nyújtható támogatásra, melyből az alábbi fejlesztéseket valósítja meg:
   1. *A Város ivóvíz ellátásának biztonságát célzó, a vízműtelepen található 1. sz., jelenleg használhatatlan vízkitermelő kút melléfúrással történő felújítását, teljes szerkezet és gépészet, illetve szivattyú cseréjét, vízkezelő rendszerbe történő bekötését*
   2. *A Tiszavasvári, Gépállomás úton lévő, a teljes Város ivóvíz szolgáltatását biztosító, 200 m3 űrtartalmú, 34 méter magas magastározó /ismertebb nevén víztorony/ teljeskörű felújítását, belső csővezetékek és tolózárak cseréjét, víztározó tér komplett felújítását, teljes toronyszerkezet festését*
2. A tervezett fejlesztés forrásösszetételét az alábbiak alapján jóváhagyja:

A beruházás összköltsége: bruttó 63.500.000 Ft

Igényelt támogatás (70%): 44.450.000 Ft

HBVSZ Zrt. önrésze (30%) 19.050.000 Ft

1. Tudomásul veszi, hogy a polgármester a fent számszerűsített bruttó 63.500.000 Ft végösszeggel nyújtotta be a pályázatot, melyhez a HBVSZ Zrt. 19.050.000 Ft önerőt biztosít.
2. Felkéri a polgármestert, hogy 2019. február 28. napjáig nyújtsa be a pályázatot.
3. Felkéri a polgármestert, hogy a pályázat eredményéről tájékoztassa a Képviselő-testületet.

**Határidő:** azonnal **Felelős:** Szőke Zoltán polgármester